CELEX: 62020TN0530
Language: lt
Date: 2020-08-21 00:00:00
Title: Byla T-530/20: 2020 m. rugpjūčio 21 d. pareikštas ieškinys byloje Interfloat ir GMB / Komisija

5.10.2020   
            
            
               LT
            
            
               Europos Sąjungos oficialusis leidinys
            
            
               C 329/26
            
         
      2020 m. rugpjūčio 21 d. pareikštas ieškinys byloje Interfloat ir GMB / Komisija
      
      (Byla T-530/20)
      (2020/C 329/46)
      Proceso kalba: vokiečių
      
         Šalys
      
      
         Ieškovės: Interfloat Corp. (Rugelis, Lichtenšteinas) ir GMB Glasmanufaktur Brandenburg GmbH (Černicas, Vokietija), atstovaujamos advokatų U. Karpenstein ir R. Sangi
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2020 m. gegužės 26 d. Komisijos sprendimą C(2020) 3287 final dėl priemonės SA.39990 (2016/C) (ex 2016/NN) (ex 2014/FC) (ex 2014/CP) – Belgijos taikytos įmonei „Ducatt NV“ ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi vienu pagrindu.
      Komisija neturėjo teisės nutraukti pagal ieškovių skundą pradėtos oficialios tyrimo procedūros. Tarybos reglamente (ES) 2015/1589 (1) („Valstybės pagalbos procedūrinis reglamentas“) numatyta speciali ir išsamiai sureglamentuota oficialaus tyrimo užbaigimo procedūra. Pagal šį reglamentą visų pirma reikalaujama, kad oficiali tyrimo procedūra būtų užbaigta viena iš 9 straipsnyje – baigtinai apibrėžtų – sprendimo formų. Oficialios tyrimo procedūros nutraukimas numatytas tik tuomet, kai atitinkama valstybė narė atšaukia savo pranešimą (10 straipsnis). Ginčijamame sprendime Komisija nepaiso SESV 108 straipsnio 2 dalies teksto, sistemos ir tikslų ir Valstybės pagalbos procedūrinio reglamento ir taip per oficialią tyrimo procedūrą pažeidžia ieškovių procedūrines teises. Iš tiesų nėra jokio pakankamo procedūros nutraukimo pateisinimo.
      
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).